text: Tre personer bjærget fra kæntret jolle ved Gråsten
  06 august 2013 kl. 10.21
  En jolle med tre personer kæntrede tirsdag formiddag i farvandet syd for Gråsten og Egernsund.
  Politiet fik anmeldelsen om ulykken kort efter klokken 11 tirsdag formiddag.
  De tre personer blev bjærget efter en fælles redningsaktion mellem det tyske Wasserschutzpolizei og det danske SOK, oplyser vagtchef Ivan Gohr Jensen, Syd- og Sønderjyllands Politi.
  Politiet ved endnu ikke, om der er tale om en dansk båd.
  De tre reddede er sejlet til Glucksborg uden for Flensborg i en båd fra det tyske Wasserschutspolizei , oplyser vagtchefen.
  